**Protokoll for NBfUs 30. Ordinære Landsmøte**

**Hurdalsenteret**

**Fredag 17. til Søndag 19. Mars 2006**

**Referenter:**

**Hanna Lovise Sargenius**

**Kim Vegard Knutsen**

**Protokollunderskrivere:**

Marie Finstad og Thomas Johannesen

**Innholdsliste**

Sak 1: Åpning s 3

Sak 2: Navneopprop s.3

Sak 3: Konstituering s.4

Sak 4: Godkjenning av innkalling s.4

Sak 5: Godkjenning av forretningsorden s.4

Sak 6: Godkjenning av saksliste s 6

Sak 7: Godkjenning av tidsskjema/program s 7

Sak 8: Presentasjon av observatørenes organisasjoner s.7

Sak 9: Gjennomgang av ikke utsendte styreprotokoller s.8

Sak 10: NBfUs årsmeldinger s.8

Sak 11: Regnskapsoversikt for NBfU 2005 s.9

Sak 12: Vedtektsendringsforslag s.9

Sak 13: NBfUs forslag til strategiplan 2006 – 2009 s.9

Sak 14: NBfUs forslag til målplan 2006 s.15

Sak 15: NBfUs forslag til budsjett s.16

Sak 16: Valg s.17

Sak 17: Avslutning s.19

Appendiks 1: Gruppeoversikt

FREDAG 17.3.2006 KL 19:30 – 21:00

**SAK 1: ÅPNING**

Leder Magnus W. Kjesrud ønsket velkommen til Landsmøtet kl. 19.40. Kjesrud refererte til de ulike aktiviteter og milepæler for NBfU i 2005, hvorpå han så erklærte det 30. ordinære landsmøtet for åpnet.

**SAK 2: NAVNEOPPROP**

Navnelisten ble lest opp under møtet. Følgende personer deltok under møtet:

Øystein Fylling Dirigent

Kari Janne Skinnes Dirigent

Hanna Lovise Sargenius Referent

Kai Henning Bye Referent

Ragnar Eggesvik Ungdomssekretær

Trude Olsen Assistent

Eline Melbø Assistent

Aage Auby Lyd

Geir Ove Skraamestø Lyd

Magnus W. Kjesrud NBfU-styret

Lise Bakkan NBfU-styret

Kim Vegard Knutsen NBfU-styret

Gry Berg NBfU-styret

Andreas Lindrupsen NBfU-styret

Eva Elida Singsaas NBfU-styret

Einar J. A. Fiskvik NBfU-styret

Kristine Dahl Delegat

Ranveig Bredesen Delegat

Malin Bjerke Delegat

Andreas Strand Delegat

Bjørn Roger Johansen Delegat

Kristin Reidarson Delegat

Guri Lorås Delegat

Torgeir Hellen Delegat

Anne Ingeborg Strand Delegat

Thomas Johannesen Delegat

Helge Rekdal Delegat

Stine Jåthun Delegat

Magnus Kroken Delegat

Stein Erik Skotkjerra Delegat

Ida Martine Nilsen Delegat

Liv Helen Grinden Delegat

Marie Finstad Delegat

Svein Tore Iversen Delegat

Oddveig A. Johansen Delegat

Merete Aspenes Delegat

Silje Charlotte Gundersen Delegat

Peter Lydhom DBSU

Navneoppropet viste at det var 38 personer til stede hvorav 21 delegater med stemmerett.

**SAK 3: KONSTITUERING**

Styrets forslag til dirigenter, møteassistenter og tellenemnd ble referert for møtet. Styrets forslag til dirigenter, møteassistenter og tellenemnd var utsendt i forkant.

**Vedtak:**

Etter innstilling fra styret ble følgende møtefunksjonærer valgt ved akklamasjon:

a) Dirigenter: Øystein Fylling og Kari Janne Skinnes.

b) Referenter: Kai Henning Bye og Hanna Lovise Sargénius.

c) Tellenemnd og møteassistenter:   
Styrets forslag var Ragnar Eggesvik, Trude Olsen og Eline Melbø.

Etter innstilling fra salen ble følgende valgt:

d) Protokollunderskrivere: Marie Finstad og Thomas Johannesen.

**SAK 4: GODKJENNING AV INNKALLING**

Styrets forslag til innkalling var utsendt på forhånd.

**Vedtak:**

Styrets forslag til innkalling ble enstemmig godkjent uten kommentarer.

**SAK 5: STYRETS FORSLAG TIL FORRETNINGSORDEN**

Styrets forslag til forretningsorden var sendt ut på forhånd (Se appendiks 1).

Stein Erik Skotkjerra kom med endringsforslag til forretningsordenens punkt 1, 4 og 6.

Bjørn Roger Johansen kom med endringsforslag til forretningsordenens punkt 3, 8 og 10.

Til Johansen forslag til endring av forretningsordenens punkt 8, ble det votering (endring av ordet ”rusgiftsfritt” til alkoholfritt”.)

**Vedtak:**

12 stemte for Johansens forslag, 8 stemte imot. 1 stemte blank. Johansens forslag ble vedtatt.

**Vedtak:**

Foretningsorden ble godkjent med noen av endringene over, og lyder altså som følger:

1 Møtet ledes av valgte dirigenter. De som ber om ordet under forhandlingene, gjør dette ved å oppgi sitt navn til dirigenten mellom innleggene. Til hvert innlegg tillates to replikker og en svarreplikk.

Dirigenten kan ignorere den som ber om ordet under et innlegg, men plikter å se til at det blir rikelig med tid til å tegne seg på talerlisten mellom innleggene.

Alle forslag skal innleveres skriftlig til dirigentene. Møteassistentene skal være behjelpelig med dette.

2 Det valgte sekretariatet skal utarbeide protokoll for møtet. Protokollen skal blant annet omfatte:

* Saksoverskrifter
* Opplysninger om hvilket materiale som blir referert
* Stilte forslag
* Forslagstillers navn
* vedtak og avstemningsresultater
* utfall av valg

Landsmøtedag to og tre starter med opplesning og godkjen­ning av proto­kollen fra foregå­ende møtedag.

3 Med mindre møtet bestemmer noe annet, tas forhandlin­gene opp på lyd. Lydopptakene gjøres tilgjengelig for NBfUs medlemmer.

4 Møtets forhandlinger følger et oppsatt tidsskjema vedtatt av landsmøtet etter forslag fra styret. I god tid før den fastsatte tidsrammen er ute, skal dirigenten gjøre møtet oppmerksom på dette.

I tilfeller der en sak åpenbart ikke kan få forsvarlig behandling innenfor den fastsatte tidsrammen, kan landsmøtet, med alminnelig flertall, vedta å utvide tidsrammen. Dersom forslag om utvidet tidsramme ikke vinner tilslutning, skal det ved tidsrammens slutt settes strek med de inntegnede talere.

Dersom ikke annet er bestemt av landsmøtet for den enkelte sak, gjelder følgende taletider: Til innlegg gis 2 minutters taletid. Til replikk gis 30 sekunders taletid. Valgte dirigenter plikter å se til at taletidene overholdes. Landsmøtet kan med alminnelig flertall vedta andre taletidsbegrensninger for enkeltsaker.

Ved personvalg gis det ikke anledning til ordinær debatt om kandidatene. Den foreslåtte kandidat gis mulighet til å presentere seg selv, samt at det skal gis mulighet for to støtteinnlegg. Dersom den foreslåtte kandidat ikke er til stede kan forslagsstiller gi en presentasjon av kandidaten.

5 Landsmøtet oppnevner tellenemnd på 3 medlemmer. Nemnda skal iverksette nødvendige praktiske tiltak ved voteringer og meddele voteringsresultatet til dirigenten.

6 Under landsmøtet gjelder følgende definisjon av alminnelig flertall: Mer enn halvparten av avgitte stemmer er for forslaget. Blanke stemmer teller ikke. Absolutt flertall defineres slik: Mer enn halvparten av de stemmeberettigede stemmer for forslaget. Blanke stemmer teller i praksis som stemmer mot forslaget.

Kvalifisert flertall defineres slik: Mer enn 2/3 av de avgitte stemmer er for forslaget. Blanke stemmer teller ikke.

7 Landsmøtet oppnevner møteassistenter som skal yte nødven­dig praktisk bistand under avviklingen av møtet.

8 NBfUs landsmøte er et alkoholfritt arrangement. Personer som viser seg beruset ved NBfUs landsmøte, skal sendes hjem for egen regning, og skal også dekke alle kostnader NBfU har hatt i forbindelse med vedkommendes opphold på landsmøtet.

9 Delegatene plikter å komme til fastsatt tid til forhandlingene.

10 Mobiltelefoner skal være avslått og ikke i bruk under forhandlingene. Dersom dette ikke overholdes og mobiltelefonen blir en forstyrrende faktor under forhandlingen, gis det en advarsel. Ved gjentagelse bortvises vedkommende fra møteforhandlingene til neste pause.

11 Landsmøtet kringkastes over internett. Landsmøtet kan vedta å stanse kringkastingen dersom en av landsmøtets delegater ønsker dette.

I tillegg ble det nedsatt en resolusjonskomité som skulle ha til oppgave å reinskrive innkomne resolusjoner.

Følgende personer ble enstemmig valgt til resolusjonskomiteen:

Andreas Lindrupsen

Kim Vegard Knutsen

Stein Erik Skotkjerra

Ranveig Bredesen

Magnus Kroken

**SAK 6: GODKJENNING AV SAKSLISTE**

Sakslisten var sendt ut på forhånd.

Andreas Lindrupsen kom med et forslag til ny sak 16, ”resolusjonskomité” til sakslisten. Lindrupsen trakk senere dette forslaget.

**Vedtak:**

Sakslisten ble enstemmig godkjent, med mulighet for justeringer underveis.

Sak 1 Åpning

Sak 2 Navneopprop

Sak 3 Konstituering

a) Dirigenter

b) Referenter

c) Tellenemnd og møteassistenter

d) Protokollunderskrivere

Sak 4 Godkjenning av innkalling

Sak 5 Godkjenning av forretningsorden

Sak 6 Godkjenning av saksliste

Sak 7 Godkjenning av tidsskjema/program

Sak 8 Presentasjon av observatørenes organisasjoner

Sak 9 Gjennomgang av ikke utsendte styreprotokoller

Sak 10 NBfUs årsmeldinger 2005

a) Regionalt

b) Sentralt

Sak 11 Regnskapsoversikt for NBfU 2005

Sak 12 Vedtektsendringsforslag

Sak 13 NBfUs forslag til strategiplan 2006 - 2009

Sak 14 NBfUs forslag til målplan 2006

Sak 15 NBfUs forslag til budsjett 2006

Sak 16 Valg

a) Styret for NBfU

b) Valgkomité

Sak 17 Avslutning

**SAK 7: GODKJENNING AV TIDSSKJEMA/PROGRAM**

Tidsskjemaet var utsendt på forhånd.

**Vedtak:**

Forslaget ble enstemmig godkjent, med små justeringer.

**SAK 8: PRESENTASJON AV OBSERVATØRENES ORGANISASJONER**

Dirigent Øystein Fylling leste opp hilsener fra BUA v. Ivar Goplen, hvor NBfU ønskes lykke til med avviklingen av det 30. ordinære landsmøtet.

Foreningen for synshemmede barns sak - Assistanse - sendte sine hilsener til landsmøtet. I sin hilsen ble det gitt en orientering om Assistanses viktigste arbeidsområder som er blant annet: etablering av et ungdomsutvalg som skal fremme unge synshemmedes utdannings- og sosiale forhold. I tillegg ønsker Assistanse å bidra i arbeidet med å kartlegge årsaker til hvorfor unge synshemmede velger bort videregående opplæring, og sikre læremidler for barn og unge etter den nye læreplanen. Assistanse har også til hensikt å kartlegge kursstrukturen ved kompetansesentrene, og foreningen har fått innvilget prosjektmidler til en satsning på oppfølging av søsken til barn og unge med en synshemming.

Dirigent Kari Janne Skinnes ønsket observatør Peter Lydholm fra Dansk Blindesamfunds Ungdom (DBSU) velkommen. Lydholm åpnet med å takke for muligheten til å observere landsmøtet også i år, og erfaringsutvekslingen dette åpner for. Han overbrakte hilsener fra hovedbestyrelsen, hvor de ønsket NBfU lykke til med gjennomføringen av det 30. ordinære landsmøtet.

Han beskrev kort DBSUs struktur og viktigste virkeområder, og Lydholm trakk spesielt frem et prosjekt som heter ”Dialog i mørket”. Dette er en utstilling som har til formål å gi seende mennesker en erfaring av hvordan det er å være blind.

For mer informasjon om søsterorganisasjonen, vennligst se <http://www.dbsu.dk/>.

**Lørdag 18.03.2006 - kl. 09.47 – 18.00**

Møtet startet med at Magnus W. Kjesrud orienterte landsmøtet om at referent Kai Henning Bye sendes hjem p.g.a brudd på foretningsorden punkt 8. Landsmøtet måtte velge en ny referent. Styrets forslag var Kim Vegard Knutsen som ble enstemmig valgt.

Navneopprop viste at 37 personer var til stede, hvorav 21 var stemmeberettigede.

Protokollen fra fredag 17.03.2006 ble gjennomlest og de nødvendige justeringer ble gjort.

**SAK 9: GJENNOMGANG AV IKKE UTSENDTE STYREPROTOKOLLER**

Lise Bakkan refererte styremøteprotokoll 1/06 sak 1, etter ønske fra landsmøtet.

**Vedtak:**

Landsmøtet tok styremøteprotokollen til orientering.

**SAK 10: NBfUs ÅRSMELDING(ER) 2005**

A) Regionale årsmeldinger

Det forelå årsmeldinger fra Region Buskfold, Region Vest, Region OsAk, Region Hedmark og Oppland, Region Sør og Region Midt-Norge.

Disse var utsendt på forhånd.

**Vedtak:**

Landsmøtet tok regionenes årsmeldinger til orientering.

b) Sentralt

Årsmeldingen var utsendt på forhånd. Dokumentet ble gjennomgått, overskrift for overskrift.

Bjørn Roger Johansen påpekte at Assistanses navn ikke var helt korrekt skrevet i årsmeldingen.

**Vedtak:**

Årsmeldingen ble vedtatt ved akklamasjon med de endringene som er beskrevet ovenfor.

**SAK 11: REGNSKAPSOVERSIKT FOR NBfU 2005**

Økonomiansvarlig Einar J. A. Fiskvik ga en grundig redegjørelse for regnskapet 2005. Regnskapet viste kr 534 000 kr i underskudd som dekkes av NBF, i motsetning til budsjettert 797 000. Regnskapet viste at NBfU har hatt økte inntekter det siste året.

**Vedtak:**

Landsmøtet tok regnskapet til orientering.

**SAK 12: VEDTEKTSENDRINGSFORSLAG**

Vedtektsendringsforslagene var utsendt på forhånd.

Det var 19 forslag til behandling - se appendiks 2 for fullstendig saksdokument.

Dirigent Kari Janne Skinnes spurte landsmøtet om det ville behandle og vedta alle vedtektsendringsforslagene under ett.

**Vedtak:**

Vedtektsendringsforslagene ble vedtatt i sin helhet.

**SAK 13: NBfUs FORSLAG TIL STRATEGIPLAN 2006 - 2009**

NBfU-styrets forslag til strategiplan var sendt ut på forhånd.

Overskriftene til hvert punkt i strategiplanen ble lest opp, og det ble muligheter for å komme med innspill.

På bakgrunn av gårsdagens gruppearbeid (for oversikt over de ulike gruppenes medlemmer, se appendiks 1) kom følgende forslag til endringer av de ulike punkter i strategiplanen:

Generelt:

1. Et endringsforslag fra Andreas Strand:

”*Slik strategidokumentet nå fremstår, kan det være uheldig å nevne organisasjoner spesifikt med navn. Debatten på landsmøtet viste at det fort blir diskusjon rundt hvem man SKAL og KAN ta kontakt med.*

*Derfor foreslås det at strategidokumentet generelt ikke nevner organisasjonsnavn under hvert enkelt punkt, men heller kommer med betegnelser på TYPE organisasjoner som eksempler på samarbeidspartnere i de enkelte sakene, både sentralt og lokalt.*

*Unntak fra dette kan være organisasjoner som NBF, LNU og organisasjoner man arbeider med internasjonalt.*

*Landsmøtet gir NBfU-styret og kontoret i oppgave å gjøre disse redaksjonelle endringene i etterkant av landsmøtet.”*

**Vedtak:**

18 stemte for Strand sitt forslag, 3 stemte imot. Forslaget ble vedtatt.

2. Endringsforslag fra Gruppe 4 v. Ida Martine Nilsen:

Det foreslås å bytte ut ordet "studenter" med "elever/studenter" alle ganger de er nevnt i strategiplanen.

Begrunnelse: For å tydeliggjøre at NBfU også skal arbeide for skoleelever på ungdomsskole og videregående skole.

**Vedtak:**

Forslaget fra Gruppe 4 ble enstemmig vedtatt.

3. Endringsforslag fra Gruppe 3 v. Bjørn-Roger Johansen til Punkt 2.1 – Utdanning, andre setning:

”*NBfU vil arbeide for at all undervisning skal tilrettelegges på en slik måte at det er mulig for synshemmede elever og studenter å følge undervisningen på lik linje med andre elever og studenter.”*

**Vedtak:**

Forslaget fra Gruppe 3 ble enstemmig vedtatt.

ørn Roger Johansen valgte å trekke forslaget.

4. Forslag fra Gruppe 2 v. Stine Jåthun til punkt 2.1, andre avsnitt, andre setning:

”*NBfU skal prioritere å samarbeide med andre organisasjoner som har felles målsetninger bla. Synshemmede akademikeres forening og Norges Blindeforbund*.”

**Vedtak:**

Forslaget fra Gruppe 2 ble enstemmig vedtatt.

5. Endringsforslag fra Gruppe 2, til punkt 2.1:

I slutten av avsnitt 1: Ordet ”Tilgjengelige” byttes med ”tilgjengelig”

**Vedtak:**

Forslaget ble enstemmig vedtatt.

6 Endringsforslag fra Gruppe 1 v. Silje Charlotte Gundersen til punkt 2.1:

”*NBfUs mål er at synshemmet ungdom skal ha samme muligheter til valg av utdanning som andre ungdommer. NBfU vil arbeide for at all undervisning skal tilrettelegges på en slik måte at det er mulig for synshemmede studenter å følge undervisningen på lik linje med andre studenter. Det er i tillegg viktig at den nødvendige studielitteratur er tilgjengelig for studenten i god tid før skolestart/semesterstart. Med dette menes at litteraturen er i det medium og den utgaven studenten ønsker. Dette gjelder ikke bare obligatorisk litteratur, men også støttelitteratur. Eksamener skal tilrettelegges etter studentens behov. Lærestedet bør ha nærliggende studentboliger eller være lett tilgjengelig med offentlig kommunikasjon. I tillegg skal attføringsordningene gjøre det mulig for synshemmede studenter å bruke nødvendig tid for å fullføre studier. Dersom det skjer endringer av studieplaner skal disse godkjennes om det er hensiktsmessig.*

*Disse målene skal nås gjennom direkte påvirkning av myndigheter og offentlige institusjoner. Viktige samarbeidspartnere i dette arbeidet er Synshemmede Akademikeres Forening og Norges Blindeforbund.*

*Tilføying etter avsnitt to:*

*”Det er også viktig å samarbeide med partnere som har lite kjennskap til hva det å ha en synshemming innebærer. NBfU bør innlede et samarbeid med den Nye Arbeids og Velferdsetaten for å spre informasjon som kan bidra til å sikre synshemmedes interesser.”*

**Vedtak:**

Forslaget fra Gruppe 1 ble enstemmig vedtatt

7. Forslag fra Andreas Lindrupsen til punkt 2.1:

Det foreslås å strykie av siste setning i første avsnitt (om godkjenning av studieplaner).

**Vedtak:**

Forslaget fra Lindrupsen ble enstemmig vedtatt.

8. Endringsforslag fra gruppe 5 v. Andreas Strand til nytt avsnitt til punkt 2.3 - Fritid:

”*Blinde og svaksynte skal ha samme muligheter til å drive idrett og fysisk aktivitet som andre i samfunnet. Ingen idag ivaretar synshemmedes interesser, spesielt med tanke på kompetanse og kunnskap om tilrettelegging av ulike fysiske aktiviteter som er egnet for synshemmede. NBfU skal utrede og iverksette tiltak for at synshemmedes interesser i idrett og fysisk aktivitet blir ivaretatt på en bedre måte enn i dag både sentralt og lokalt.*”

**Vedtak:**

Forslaget fra Gruppe 1 ble enstemmig vedtatt

9 Forslag fra Stein Erik Skotkjerra til nytt punkt 2.5 – Universell utforming:

”*Prinsipper om universell utforming skal ligge til grunn for alt NBfUs interessepolitiske arbeid. Universell utforming innebærer at produkter og tjenester utformes på en slik måte at de kan benyttes av alle. I noen tilfeller er ikke universell utforming nok til å møte de utfordringene synshemmet ungdom står ovenfor. I disse tilfellene krever NBfU spesiell tilrettelegging.*”

**Vedtak:**

Forslaget fra Skotkjerra ble enstemmig vedtatt.

10. Endringsforslag fra Gruppe 2 v. Stine Jåthun til punkt 3.1 – Ekstern informasjon:

Det foreslås stryking av ordet ”av” i avsnitt 1, setning 2.

**Vedtak:**

Forslaget fra Gruppe 2 ble enstemmig vedtatt

11. Endringsforslag fra Gruppe 2 v. Stine Jåthun til punkt 3.1:

Ordet ”Versjon” foreslås å endres til ”versjoner” i siste avsnitt, setning 2.

**Vedtak:**

Forslaget fra Gruppe 2 ble enstemmig vedtatt.

12. Endringsforslag fra Gruppe 5 v. Andreas Strand til punkt 3.1:

Det foreslås å stryke ordlyden og ordene ”og begrensninger” i første setning i første avsnitt da dette er delvis er tatt til hensyn andre steder, og ikke minst at det undergraver organisasjonens overordnede målsetting.

**Vedtak:**

Forslaget fra Gruppe 5 ble enstemmig vedtatt.

13. Endringsforslag fra Gruppe 5 v. Andreas Strand til punkt 3.2.1 – U-Lyd:

Det foreslås å fjerne 1. avsnitt og beholde 2. avsnitt da dette siste avsnittet er dekkende alene.

**Vedtak**

Forslaget fra Gruppe 5 ble enstemmig vedtatt.

14. Endringsforslag fra Gruppe 2 v. Stine Jåthun til punkt 3.2.2 - Hjemmesider:

I 2. avsnitt, setning 2, foreslås det å fjerne bokstaven ”-e” i frasen ”Regionalee aktiviteter”

**Vedtak:**

Forslaget fra Gruppe 2 ble enstemmig vedtatt

15. Endringsforslag fra Gruppe 1 v. Silje Charlotte Gundersen til punkt 3.2.2:

Her ønskes det å føye til på slutten av eksisterende punkt:

*”NBfU skal nedsette et utvalg som skal utarbeide en kunnskapsdatabase om synshemmedes rettigheter innen ulike felt på* [*www.nbfu.no*](http://www.nbfu.no)*.”*

# Vedtak:

# Forslaget fra Gruppe 1 ble enstemmig vedtatt.

16. Endringsforslag fra Gruppe 5 v. Andreas Strand: til punkt 4.1 – NBfU-styret:

Det ble foreslått å beholde 1. og 2. avsnitt og så stryke 3., 4. og 5. avsnitt da det ikke er landsmøtets oppgave å detaljstyre NBfU-styrets interne arbeid.

**Vedtak:**

Forslaget fra Gruppe 5 ble enstemmig vedtatt.

17. Forslag fra Gruppe 2 v. Stine Jåthun til punkt 5.0 – Regionalt organisatorisk arbeid:

Frasen ”Ta fortløpende” byttes ut med ”holde jevnlig” i avsnitt 2, setning 2.

Mellomrom settes inn mellom ”i” og ”organisasjonen” i setning 1, avsnitt 1.

**Vedtak**

Forslaget fra Gruppe 2 ble enstemmig vedtatt.

18. Endringsforslag fra Gruppe 4 v. Ida Martine Nilsen til punkt 6.1 - Tillitsmannkonferansen:

Det foreslås å endre overskriften til "tillitsvalgtkonferanse"

Begrunnelse: kjønnsnøytral tittel

**Vedtak:**

Forslaget fra Gruppe 4 ble enstemmig vedtatt

19. Endringsforslag fra Gruppe 2 v. Stine Jåthun til punkt 6.2 - Regionsledersamling:

”*NBfU-styret skal så langt det er mulig …” settes inn først i første setning, i staden for ”NBfU-styret skal…”*

**Vedtak:**

Forslaget fra Gruppe 2 ble vedtatt med 17 mot 4 stemmer.

20. Forslag fra Gruppe 3 v. Bjørn-Roger Johansen til punkt 6.2:

Setning nummer to foreslås å byttes ut med: ”*Regionsledere skal prioritere å delta på denne samlingen.”*

**Vedtak:**

Forslaget fra Gruppe 3 ble vedtatt med 14 mot 7 stemmer.

21. Endringsforslag fra Magnus Kroken til punkt 7.1 - Høstkurset:

Istedenfor ”Kurset er åpent for alle synshemmede i aldersgruppen 14-35 år”, foreslås det å bytte til: *"Kurset er åpent for alle medlemmer av NBfU og alle andre synshemmede i aldersgruppen 14-35 år."*

Begrunnelse: Alle medlemmer bør nyte godt av det NBfU tilbyr, også de av medlemmene som er seende (jf.r. §3 i NBfUs vedtekter).

**Vedtak:**

Forslag fra Kroken ble enstemmig vedtatt:

22**.** Forslagfra Gruppe 1 v. Silje Charlotte Gundersen til punkt 8.2 – andre norske organisasjoner av og for funksjonshemmede:

Hele pkt. foreslås å erstattes med:

”*Andre norske organisasjoner av og for funksjonshemmede.*

*NBfU skal inngå tettere samarbeid med andre organisasjoner av og for ungdom med nedsatt funksjonsevne for å kunne legge større press på offentlige instanser og oppnå de målene som NBfU har.”*

**Vedtak:**

Forslaget fra Gruppe 1 ble enstemmig vedtatt:

23. Endringsforslag fra Gruppe 1 v. Silje Charlotte Gundersen til punkt 8.2:

Det foreslås å føye til følgende ordlyd på slutten av punktet: ”*De bør da for eksempel samarbeide med FFOU og NHFU.”*

**Vedtak:**

Forslaget ble vedtatt med 9 for og 7 stemmer mot. 5 stemte blankt. Forslaget ble vedtatt.

24. Forslag fra Gruppe 2 v. Stine Jåthun og Gruppe 1 v. Silje Charlotte Gundersen til punkt 8.3 – Andre organisasjoner:

Hele punktet erstattes med:

”*NBfU skal samarbeide mer med andre organisasjoner. Vi skal også motivere våre medlemmer til å delta aktivt i andre organisasjoner for å spre informasjon om synshemmede på en uformell måte.”*

**Vedtak:**

Forslaget fra Gruppe 2 og Gruppe 1 ble enstemmig vedtatt.

25. Endringsforslag fra Gruppe 2 v. Stine Jåthun til punkt 8.4 – Nordisk samarbeid:

Det foreslås å omformulere første setning til:

*”Det nordiske samarbeidet skjer blant annet gjennom …”*

**Vedtak:**

Forslaget fra Gruppe 2 ble enstemmig vedtatt.

26. Endringsforslag fra Gruppe 2 v. Stine Jåthun til punkt 8.5 – Internasjonalt arbeid utenfor norden:

Det foreslås å endre i første setning. ”European Blind Union” erstattes med: ”European Blind Unions ungdomsarbeid”

27. I tillegg foreslås det å føye til etter ovenfor nevnte setning:

*”NBfU har også som mål å være representert på EBUs generalforsamlinger.”*

”NBfU ønsker i tillegg å være deltakende i NBFs internasjonale arbeid.

NBfU skal informere sine regioner og medlemmer om EUs støtteprogram for ungdomsarbeid.”

**Vedtak:**

Forslaget fra Gruppe 2 ble enstemmig vedtatt.

NBfUs strategiplan for perioden 2006 – 2009 får dermed følgende ordlyd: Se Appendiks 2

**SAK 14 NBfUs FORSLAG TIL MÅLPLAN 2006**

NBfU-styrets forslag til målplan var sendt ut på forhånd og ble lest i sin helhet under møtet.

Bjørn Roger Johansen fremmet et tilleggsforslag til målplanens punkt 1:

”*NBfUs styre skal i samarbeid med regionsstyrene utarbeide en strategi til hvordan man kan øke trivsel på organisasjonens regionale og sentrale arrangementer. Hver enkelt av NBfUs medlemmer er ansvarlig for å skape et godt, åpent og inkluderende miljø på NBfUs arrangementer. På alle NBfUs arrangementer sentralt og regionalt, skal det settes av tid til miljøskapende arbeid.”*

Andreas Strand og Thomas Johannesen fremmet et endringsforslag hvor man slår sammen punkt 2 og 3 til et nytt punkt 2 og et nytt helt nytt punkt 3:

Forslag til nytt punkt 2. Organisasjonsutvikling

*”I tillegg til tillitsvalgtkonferansen, skal NBfU-styret i løpet av 2006 avholde et organisasjonskurs for tillitsvalgte og andre interesserte. Styret skal også videreutvikle det allerede utarbeidede kursprogrammet.*

*NBfU skal arbeide aktivt for at det skal drives organisert ungdomsarbeid i hele landet. Det skal spesielt fokuseres på inaktive og vanskeligstilte regioner med rådgivning, hjelp og støtte.”*

Forslag til nytt punkt 3: Framkommelighet/tilgjengelighet

(2.4 i strategiplanen)

*”NBfU skal jobbe for at kollektivtransporttilbudet skal være slik at blinde og svaksynte skal kunne benytte dette uten ekstra hjelp. Samtidig skal TT-tilbudet være et nasjonalt standardisert supplement der kollektivtransport ikke strekker til.”*

**Vedtak:**

Forslaget fra Strand og Johannesen ble enstemmig vedtatt.

Helheten i dokumentet ble votert over.

**Vedtak:**

Planen ble enstemmig godkjent med endringene nevnt ovenfor.

**Sak: 15 Forslag til budsjett**

Økonomiansvarlig Einar J. A. Fiskvik, redegjorte for de ulike inntekts- og utgiftspostene.

**Vedtak:**

Landsmøtet vedtok budsjettet ved akklamasjon.

Etter henstilling fra landsmøtet, er det ønskelig at det nye styret som velges søndag, til neste års landsmøte skal lage et budsjett som er prosjektbasert fremfor postbasert

**Søndag 19.03.2005 - kl. 09.00 til 11.40**

Navnelisten ble lest opp. Det var 35 til stede, hvorav 19 med stemmerett.

Protokollen fra møtets andre dag ble lest høyt, og noen nødvendige endringer ble gjort. I tråd med forretningsorden ble innkomne forslag til resolusjoner behandlet, alle ble enstemmig godkjent.

For å benytte tiden mer effektivt, vedtok landsmøtet å gi protokollunderskriverne fullmakt til å foreta de resterende endringer som trengs på et senere tidspunkt.

**SAK 16: VALG**

Innstillingen fra valgkomitéen ble lest opp på Landsmøtets første dag, og lød som følger:

Valgkomiteens innstilling:

Valgkomiteen har bestått av:

Leder: Bjørn Roger Johansen

Medlemmer: Guri Lorås og Torkild Stavik Dahl

Vara: Maia Maria Sargénius

Valgkomiteens innstilling til styre:

Leder: Andreas Lindrupsen, 1 år

Nestleder: Gry Berg, 2 år

3. styremedlem: Lise Bakkan, gjenstående

4. styremedlem: Andreas Strand,2 år

5. styremedlem: Inger Anette Myhre, 1 år (gjenstående)

1. vara: Kristin Reidarson, 2 år

2. vara: Einar Johan Aareskjold Fiskvik, gjenstående

Valgkomiteens innstilling til valgkomité:

Leder: Bjørn Roger Johansen

Medlemmer: Torkild Dahl og Magnus Kroken

Vara: Torgeir Hellen

Det ble foretatt navneopprop som viste at alle 21 delegater var til stede under valget.

Ranveig Bredesen foreslo Andreas Strand som ny leder.

Andreas Lindrupsen presenterte seg kort, hvor han påpekte at han var opptatt av blant annet utadrettet arbeid mot samfunn og øvrige instanser i det offentlige rom. Han nevnte at han hadde stor arbeidskapasitet og et brennende engasjement.

Andreas Strand presenterte seg selv hvor han trakk frem hvor viktig det er å få fokus på det å få NBfU til å bli en inkluderende organisasjon. NBfU bør være en organisasjon hvor man føler samhørighet, hvor man føler seg velkommen, og siden man fokuserer på et inkluderende samfunn, bør en også kunne kreve dette av organisasjonen. Han brenner for saker som idrett og fysisk aktivitet, og fysisk tilrettelegging.

**Vedtak:**

8 stemmer for Lindrupsen, mot 12 stemmer for Strand. En stemte blankt. Strand ble nyvalgt leder av NBfU.

Etter spørsmål til landsmøtet, var det ingen andre forslag til nestleder.

**Vedtak:**

Gry Berg ble valgt til nestleder for 2 år ved akklamasjon.

Bjørn Roger Johansen trakk valgkomiteens innstilling til 4. styremedlem.

Magnus W. Kjesrud og Lise Bakkan foreslo Andreas Lindrupsen til 4. styremedlem.

Ranveig Bredesen foreslo Kristin Reidarson som 4. styremedlem.

Lindrupsen presenterte seg selv hvor han bygget videre på sitt tidligere innlegg.

Reidarson presenterte seg kort hvor hun trakk frem de saker hun ønsker å arbeide med. Dette er blant annet nordisk arbeid.

**Vedtak:**

9 stemte for Lindrupsen, 12 stemte for Reidarson. Reidarson ble valgt til 4. styremedlem.

Andreas Lindrupsen blir da værende som gjenstående på 5. styremedlem.

Bjørn Roger Johansen trakk valgkomiteens innstilling til 1. vara.

Torgeir Hellen foreslo Inger Anette Myhre som 1. vara.

Svein Tore Iversen foreslo Marie Finstad som 1. vara.

Finstad presenterte seg kort.

Torgeir Hellen presenterte Myhre. Han trakk frem at hun er engasjert i blindesaken generelt.

**Vedtak:**

11 stemte for Finstad, mot 10 som stemte for Myhre. Finstad er valgt som 1. vara for 2 år.

Valgene fikk følgende utfall:

NBfU-styre:

Leder: Andreas Strand, 1 år

Nestleder: Gry Berg, 2 år

3. styremedlem: Lise Bakkan, gjenstående

4. styremedlem: Kristin Reidarson, 2 år

5. styremedlem: Andreas Lindrupsen, 1 år (gjenstående)

1. vara: Marie Finstad, 2 år

2. vara: Einar Johan Aareskjold Fiskvik, gjenstående

Det forelå ingen andre forslag til leder for valgkomiteen.

**Vedtak:**

Bjørn Roger Johansen ble valgt som leder for valgkomiteen ved akklamasjon.

Lise Bakkan foreslo Magnus W. Kjesrud som medlem i valgkomiteen.

Johansen presenterte Torkild Stavik Dahl. Han trakk frem Dahls engasjement i NBfUs arbeid og nettverk.

Magnus W. Kjesrud trakk frem hvor viktig det er å få til et sentralt styre som fungerer. Kjesrud nevnte at han har et godt nettverk, og hvor viktig han synes det er med likestilling og geografisk spredning. Han ønsker som avtroppende leder å bidra til videre arbeid i organisasjonen til tross for at han trekker seg litt mer ut.

**Vedtak:**

8 Stemte for Dahl, mot 11 som stemte for Kjesrud. 2 stemte blankt. Kjesrud er valgt til medlem i valgkomiteen.

**Vedtak:**

Magnus Kroken ble valgt ved akklamasjon til medlem i valgkomiteen.

Stein Erik Skotkjerra foreslo Anne Ingeborg Strand som vara til valgkomiteen.

Torgeir Hellen ønsket ikke å presenterte seg.

Anne Ingeborg Strand presenterte seg kort om bakgrunn og trakk frem at hun ønsker å arbeide for blindesaken og bidra til et godt styre til neste landsmøte.

**Vedtak:**

3 stemte for Hellen, mot 16 som stemte for Strand. 2 stemte blank. Strand ble valgt som vara i valgkomiteen.

Valgkomité som står for 1 år:

Leder: Bjørn Roger Johansen

Medlemmer: Magnus W. Kjesrud og Magnus Kroken

Vara: Anne Ingeborg Strand

**SAK 17: AVSLUTNING**

Tidligere leder Magnus W. Kjesrud takket dirigentene for en utmerket gjennomført jobb. Kjesrud kunne fortelle at han ikke har angret på at han påtok seg dette vervet, og at han kan med trygghet levere ansvaret videre til den nye leder og det nye styret.

Kjesrud ba landsmøtet om å ha ta med seg to ting videre etter landsmøtets slutt:

Arbeid for de synshemmedes sak og arbeid for en åpen og inkluderende organisasjon. Har man disse to tankene i hodet, påpekte Kjesrud at man kan komme langt.

Kjesrud takket det gamle styret og ønsket den nye leder lykke til i sitt verv.

Ordet ble gitt til nyvalgte leder, Andreas Strand som takket tidligere leder. Strand påpekte at han tror det kan bli en veldig spennende tid fremover. Det er valgt et interessant styre, og en vil møte mange utfordrende oppgaver sammen.

Gaver ble delt ut til avtroppende styremedlemmer.

Strand erklærte Norges Blindeforbunds 30. ordinære landsmøte for hevet klokken 11.40.

Appendiks 1

**Gruppe 1:**

Torgeir Hellen

Silje Charlotte Gundersen

Guri Lorås

Malin Bjerke

Gry Berg

**Gruppe 2:**

Stine Jåthun

Stein Erik Skotkjerra

Ranveig Bredesen

Merete Aspenes

Einar Fiskvik

**Gruppe 3:**

Thomas Johannesen

Bjørn-Roger Johansen

Liv Helen Grinden

Marie Finnstad

Andreas Lindrupsen

**Gruppe 4:**

Helge Rekdal

Ida Martine Nielsen

Odveig Anita Johansen

Magnus Kroken

Kristine Dahl

Lise Bakkan

**Gruppe 5:**

Andreas Strand

Svein-Tore Iversen

Kristin M. A. Reidarson

Anne Ingeborg Strand

Magnus Woo Kjesrud

­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Marie Finstad Tomas Johannesen

Protokollunderskriver Protokollunderskriver